cyanic-selkie/wikianc huggingface dataset:
John T. Dunlap
Edukazzjoni u karriera
Dunlap huwa membru tal-Assoċjazzjoni tal-Avukati tal-Istat ta' New York u fl-Assoċjazzjoni tal-Avukati ta' Ontario. Fl-1986 ingħaqad mal-kumpanija legali ta' New York Dunnington, Bartholow & Miller. Huwa sar sieħeb f'din il-kumpanija fl-1993. Huwa jispeċjalizza fil-liġi korporattiva u tal-immigrazzjoni. Huwa konsulent legali għall-Osservatur Permanenti tas-Santa Sede għan-Nazzjonijiet Uniti.
Ordni ta' Malta
Dunlap ġie ammess bħala Kavallier tal-Grazzja Maġistrali tal-Ordni ta' Malta fl-1996. Huwa pprofessa wegħdiet temporanji bħala Kavallier tal-Ġustizzja fl-2004. Fis-7 ta' Ġunju 2008 huwa pprofessa l-voti perpetwi bħala Kavallier tal-Ġustizzja fil-Knisja ta' San Ġużepp f'Greenwich Village. Fl-2006 ġie elett l-ewwel reġent, jew superjur reliġjuż, tas-Sotto-Prijorat tal-Madonna ta' Lourdes, li huwa magħmul minn kavallieri tal-ewwel u t-tieni klassi li huma membri tal-Assoċjazzjoni Amerikana u tal-Assoċjazzjoni Federali.
F'Mejju 2014 Dunlap ġie elett għal terminu ta' ħames snin bħala membru tal-Kunsill Sovran. Iservi wkoll bħala president tal-Kumitat tal-Ordnijiet ta' San Ġwann, imwaqqaf bħala korp kollaborattiv bejn l-Ordni ta' Malta u l-erba' ordnijiet ta' San Ġwann mhux Kattoliċi.
Fit-13 ta' Ġunju 2022, il-Papa Franġisku ħatar lil Dunlap Logutenent tal-Gran Mastru tal-Ordni. Fit-3 ta' Mejju, 2023, Dunlap ġie elett Prinċep u l-wieħed u tmenin Gran Mastru tal-Ordni Sovran Militari ta' Malta. L-elezzjoni ta' Dunlap saret possibbli permezz tar-reviżjonijiet tal-2022 għall-kostituzzjoni tal-Ordni ordnati mill-Papa Franġisku, li neħħew ir-rekwiżit tradizzjonali li l-Gran Mastru jrid ikollu provi ta' antenati nobbli.
Attivitajiet ta' karità
Dunlap huwa President Emeritus tal-Klabb Kanadiż ta' New York, Viċi President tar-Royal Conservatory of Music Foundation (Toronto), Trustee tal-Università John Cabot (Ruma), u President tal-Friends of the Certosa di Capri (fl-Italja).
Armi
Mogħtija lil missieru fl-2003. Ikkwartjata bl-armi tal-Ordni ta' Malta.
Motto: Concussus Surgo.
Wallace Fernando Pereira
Wallace Fernando Pereira (Cerquilho, 29 ta' Ottubru 1986) huwa plejer tal-futbol professjonali Brażiljan li jilgħab bħala difensur.
Karriera
Fil-31 ta' Awwissu 2010, Wallace iffirma ftehim ta' 3 snin mal-klabb Belġjan ta' Gent. Fl-1 ta' Diċembru, skorja l-uniku gowl f'rebħa ta' 1–0 kontra Levski Sofia f'logħba tal-UEFA Europa League u kkontribwixxi biex iżomm iċ-ċansijiet tat-tim tiegħu ta' progressjoni għall-fażi li jmiss tal-kompetizzjoni.
Il-Piena kapitali fl-Estonja
[[Stampa:Death_Penalty_laws_in_Europe.svg|lemin|daqsminuri|400x400px|L-Ewropa għandha l-akbar konċentrazzjoni ta' stati abolizzjonisti (blu). Mappa attwali mill-2022
Matul l-era Sovjetika, il-metodu t' eżekuzzjoni sar tir wieħed b' arma tan-nar fuq il-wara tar-ras. L-aħħar eżekuzzjoni fl-Estonja seħħet fil-11 ta' Settembru 1991 meta Rein Oruste, misjub ħati ta ' qtil, ġie sparat fuq il-wara tar-ras fil-Ħabs ta' Patarei. Il-piena tal-mewt ġie mengħat kompletament fl-Estonja fit-18 ta' Marzu 1998 meta ġie ffirmat il-Protokoll Nru 6 għall- ECHR.
Poll
Fl-2015, stħarriġ sab li 70% tal-Estonjani huma favur il-piena tal-mewt. Din hija żieda fl-appoġġ minn 62% fi stħarriġ tal-2010.
Għaxaq FC
Għaxaq FC huwa klabb tal-futbol mill-villaġġ ta' Ħal Għaxaq fix-Xlokk ta' Malta. Twaqqaf fl-1950 u bħalissa jikkompeti fit-Tielet Diviżjoni.
Storja
Għaxaq bdew il-Futbol fl-1939. Il-fundatur ta 'l-ewwel tim fil-villaġġ kienu jismu Għaxaq United, kien Indri Mizzi, margħuf bħala l-bevvet. Għaxaq United lagħbu biss logħbiet ta ħbiberija f'dak iż-żmien. L-atturi kollha kienu minn Ħal Għaxaq, fosthom Gammari Bartolo (margħuf bħala z-zuba), Carmel Agius (margħuf bħala l-majmin), Salvu Dimech (margħuf bħala l-Fantin), Peppi Spiteri (surgent) u Tony Schembri (margħuf bħala s-Santu). Iżda Għaxaq United ma tantx damu u l-villaġġ kellu jistenna sakemm jkollha tim ieħor 1950-1951 ... Għaxaq FC.
Għaxaq FC oriġinaw fis-sajf tal-1950 u immedjatament sabu posthom fl-MFA Kampjonat ta' Tielet Diviżjoni. Huma lagħbu l-ewwel logħba tagħhom kontra Siġġiewi fil-15 ta 'Ottubru, 1950. Kien bidu promettenti peress li rebħu l-logħba 2-1. Imma xorta waħda kienu permanenti fil-kampjonat tagħhom. Sat-tmiem tal-istaġun sabu kklassifikati fil-gradi aktar baxxi. L-istaġun segwenti ma kienu kisbu l-ebda tim faċli jikkompeti magħhom. Madankollu, huma rnexxielhom iżommu l-pożizzjoni tagħhom fit-Tielet Diviżjoni sa l-istaġun 1955-56, fejn huma kellhom ikollhom 'decider' kontra Lija Athletic għar-relegazzjoni, meta sabu ruħhom aħħar post fit-Taqsima A. Peress li din il-logħba spiċċat fid-dro ta 2-2 iżda il-logħba kienet skedata, iżda għal xi raġuni Għaxaq qatt ma urew u Lija rebħu b'walkover. Bħala riżultat ta 'dan kollu, Għaxaq kienu relegati u posthom ittieħed minn Għargħur Excelsior. Dan kien it-tmiem tat-tim t'Għaxaq. Kmieni fis-60 tim ieħor ġie iffurmata taħt l-isem ta 'Colts Għaxaq, li l-isem kien inbidel aktar tard għal 'Għaxaq Gazelles'.
Għaxaq Gazelles ikkompetew fil MAFA, iżda fl-istaġun 1967-68 huma kienu elenkati fl-MFA. L-istaġun 1969-70 ma kienx wieħed mill-aħjar staġuni għall Għaxaq. It-tim kien kklassifikat fl-aħħar post u kien obbligat li jilagħab ma Mqabba u Qrendi għar-relegazzjoni. Għaxaq spiċċaw ġew relegati u konsegwentement tilfu posthom fil-kampjonat.
Franza Zahra kien l-ewwel president ta 'Għaxaq FC.
Lulju
Lulju hu s-seba' xahar tas-sena fil-kalendarju Gregorjan u wieħed mix-xhur Gregorjani b'tul ta' 31 jum. Bħala medja, dan ix-xahar hu l-iktar sħun fl-emisferu tat-Tramuntana, u l-iksaħ wieħed fl-emisferu ta' Nofsinhar.
Lulju jibda (astroloġikament) bix-xemx fis-simbolu tal-Qabru u jispiċċa fis-simbolu tal-Iljun. Astronomikament, ix-xemx tibda fil-kostellazzjoni tat-Tewmin u jispiċċaw fil-kostellazzjoni tal-Qabru.
Lulju kien imsemmi għal Ġulju Ċesari, li twieled f'dak ix-xahar. Qabel, dan kien imsemmi Quintilis bil-Latin, billi kien il-ħames xahar fil-kalendarju Ruman, qabel ma' Jannar sar l-ewwel xahar tas-sena tal-kalendarju (is-sena meta t-tnax-il xahar kienu msemmijin wara xulxin) fi żmien tad-decemvirs madwar is-sena 450 QK 180px|thumb|Lulju, illustrazzjoni minn Très riches heures du duc de Berry
Lulju jibda fl-istess ġurnata tal-ġimgħa bħal April kull sena, u bħal Jannar fi snin biżestili.
Paseo del Prado
daqsminuri|Il-Paseo del Prado. Il-Paseo del Prado hija waħda mit-toroq u mill-boulevards prinċipali f'Madrid, il-belt kapitali ta' Spanja. Hija orjentata mit-Tramuntana għan-Nofsinhar bejn il-pjazza msejħa Plaza de Cibeles u l-pjazza msejħa Plaza del Emperador Carlos V (magħrufa wkoll bħala Plaza de Atocha), bil-Plaza de Cánovas del Castillo (fejn hemm il-Funtana ta' Nettunu u l-lukandi ta' ħames stilel Ritz u Palace) bejn wieħed u ieħor fin-nofs. Il-Paseo del Prado tifforma t-tarf tan-Nofsinhar tal-assi ċentrali tal-belt (li tkompli sat-Tramuntana ta' Cibeles bħala l-Paseo de Recoletos, u iktar fit-Tramuntana bħala l-Paseo de la Castellana). Għandha l-istatus ta' Bien de Interés Cultural (BIC), u tniżżlet fil-lista tas-Siti ta' Wirt Dinji tal-UNESCO flimkien mal-Park tal-Buen Retiro.
Deskrizzjoni
Din it-triq ċentrali b'densità ta' siġar fuq iż-żewġ naħat tagħha hija għeliem għar-residenti tal-belt u hija waħda mill-iżjed attrazzjonijiet kulturali u turistiċi importanti tal-belt, li tinkludi l-hekk imsejjaħ Triangolu tad-Deheb tal-Arti, bi tliet mużewijiet: il-Mużew tal-Prado (b'kapulavuri bħal Las Meninas ta' Diego Velázquez u La maja vestida u La maja desnuda ta' Francisco de Goya), il-Mużew ta' Thyssen-Bornemisza (b'kollezzjoni ta' tmien sekli ta' pitturi Ewropej), u l-Mużew tar-Reġina Sofija (fejn hemm il-Guernica ta' Pablo Picasso, f'kollezzjoni tal-arti tas-seklu 20). Fil-qrib hemm il-Park tal-Buen Retiro, il-Casón del Buen Retiro (li jospita l-kollezzjoni tas-seklu 19 tal-Mużew tal-Prado), il-CaixaForum Madrid, is-sede tar-Real Academia Española (l-akkademja tal-lingwa Spanjola), il-Bolsa de Madrid (il-Borża tal-belt), u l-Congreso de los Diputados (il-kungress nazzjonali).
Il-Paseo del Prado tinkludi diversi monumenti u skulturi li huma ta' interess storiku u artistiku, li nħolqu fis-seklu 18 għall-proġett urban tas-Sala tal-Prado. Bosta pajsaġġi ornamentali u ġonna nbnew għal dan il-proġett. Il-kapulavuri ta' dan il-proġett jinkludu l-Binja ta' Villanueva (il-binja prinċipali tal-Mużew tal-Prado), il-Ġonna Botaniċi Rjali u tliet funtani tal-ilma bl-iskulturi li ġew iddisinjati minn Ventura Rodriguez, b'rappreżentazzjonijiet ta' Nettunu, Cibeles u Apollo.
Fit-23 ta' Ġunju 2005, proġett kontroversjali ta' riformi u ta' rivitalizzazzjoni tal-Paseo del Prado u tal-Paseo de Recoletos, magħruf bħala l-Plan Especial Recoletos-Prado f'idejn tim internazzjonali ta' arkitetti mmexxi minn Álvaro Siza, ġie approvat mill-kunsill tal-belt, iżda sa Diċembru 2010 l-istudju tal-impatt ambjentali kien għadu ma tlestiex u r-rikostruzzjoni damet biex titwettaq.
Sit ta' Wirt Dinji
Il-Paseo del Prado u l-Park tal-Buen Retiro, Pajsaġġ tal-Arti u tax-Xjenzi, ġie ddeżinjat bħala Sit ta' Wirt Dinji tal-UNESCO fl-2021.
Il-valur universali straordinarju tas-sit ġie rrikonoxxut abbażi ta' tliet kriterji tal-għażla tal-UNESCO: il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Emanuel Mallia
Emmanuel Mallia (Tas-Sliema) huwa Deputat Parlamentari Laburist u eks Ministru tal-Intern u l-Ġustizzja u eks Ministru għall-Kompettività, Ekonomija Diġitali, Qasam Marittimu u Servizzi.
Bin Emmanuele u Carmelo, huwa twieled Tas-Sliema u huwa l-iżgħar wild minn ħamsa.
Avukat
Wara li spiċċa l-iskola sekondarja, huwa kompla l-edukazzjoni tiegħu fl-Università ta’ Malta, minn fejn iggradwa bħala prokuratur legali fl-1973 u avukat fl-1979. Ftit xhur qabel li ggradwa, huwa fetaħ l-ewwel uffiċċju legali tiegħu, l-Imsida minn fejn baqa' jeżerċita l-professjoni tiegħu sakemm sar Ministru. Huwa speċjalizza fil-liġi kriminali u l-ġustizzja, u sar wieħed mill-aqwa avukati fil-liġi kriminali f'Malta, u jimpjega fl-uffiċċju tiegħu madwar għaxar avukati.
Sport
Huwa ngħaqad ma’ numru ta’ klabbs u assoċjazzjonijiet, fosthom il-Malta Football Association, li dak iż-żmien kienet immexxija minn George Abela, il-Pembroke Basketball Club u l-Malta Car Racing Association.
Politika
Mill-2009 'il quddiem, l-Avukat Mallia ħadem mill-viċin mal-Mexxej tal-Partit Laburista Joseph Muscat fuq numru ta’ inizjattivi, bħal kawża istitwita mill-Partit Laburista kontra l-gvern sabiex jirrifondi lura l-VAT fuq it-Taxxa ta’ Reġistrazzjoni tal-Vetturi. L-Avukat Mallia kien ukoll impenjat fil-Business Forum tal-Partit Laburista mmexxi minn Marlene Mizzi, u ħadem fuq numru ta’ inizjattivi ġodda fil-politika kummerċjali, li gew riċerkati u mfassla fi ħdan il-Partit Laburista.
L-Avukat Mallia aċċetta l-istedina ta’ Dr Joseph Muscat sabiex jikkontesta l-Elezzjoni Ġenerali tal-2013 bħala kandidat Laburista fuq id-9 u l-10 distrett.
Fil-11 ta' Marzu huwa nħatar Ministru tal-Intern u s-Sigurta' Nazzjonali. Fil-Ministeru tiegħu kellu diversi responsabiltajiet: id-Difiża, il-Forzi Armati, il-Pulizija, l-Immigrazzjoni, is-Sigurtà fl-Ajruport, is-Servizzi Korrettivi, il- Protezzjoni Ċivili, Affarijiet ta' Ċittadinanza u Nies Barranin, Central Visa Unit, ir-Reġistru Pubbliku, ir-Reġistrazzjoni Ċivili, il-Karti tal-Identità, il-Passaporti, ir-Reġistru tal-Artijiet u x-Xandir.
Huwa ntalab jirriżenja mill-Prim Ministru f'Diċembru 2014 u baqa' jservi fil-Parlament bħala Deputat Laburista.
F'April 2016, huwa nħatar Ministru għall-Kompettività, Ekonomija Diġitali, Qasam Marittimu u Servizzi.
Peeter Allik
Peeter Allik (28 ta' Ġunju 1966 f' Põltsamaa - 31 ta' Diċembru 2019 f' Tartu ) kien artist Estonjan u Surrealista (tendenza dattiloskopika sewda u bajda ).
Huwa ggradwa mill-Università ta' Tartu.
Fl-1997, sar l-ewwel rebbieħ tal-Premju Ado Vabbe.
Fl-2002, huwa rebaħ ukoll il-Grand Prix fuq VIII Biennale Internazzjonali tal-istati Baltiċi f' Kaliningrad.
Qrendi FC
Qrendi Football Club huwa klabb tal-futbol Malti mill-villaġġ ta Qrendi fin-Nofsinhar ta' Malta. Beda fl-1955, bħalissa jikkompeti fit-Tielet Diviżjoni.
Storja
In-nursery tal-klabb pproduċiet diversi plejers u uffiċjali distinti li jissema l- isem tagħhom fil- pajjiż kollu. Dr Joe Mifsud li kien il- President tal- Malta Football Association huwa oriġinarjament mir- raħal tal-Qrendi, qabel il-kariga kurrenti tiegħu, għal ħafna snin kien jokkupa l- kariga ta' President tal- klabb. Mr Carmelo Gauci (il-Busby), eks- kit maniġer tat- Tim nazzjonali tal- futbol ta' Malta serva wkoll ghal ħafna snin f' diversi karigi mportanti fil-kumitat kif ukoll bħala maniġer  tat-tim u bhala President. Bhala players li hargu mill- klabb ma tistgħax ma ssemmix lil Joe Farrugia (il-Faqi) li lagħab mas- Sliema Wanderers FC u l- Marsa FC. Dan ukoll laghab kontra l-Juventus FC bħala plejer tal-Marsa waqt li fl-Awstralja hu lagħab ma' Melita Eagles.
Luqa St. Andrew's FC
Luqa St Andrew's Football Club huwa klabb tal-futbol Malti mir-raħal ta' Ħal Luqa fil-Lbiċ ta' Malta. Il-Klabb ġie ffurmat fl-1934 u bħalissa jikkompeti fIt-Tieni Diviżjoni Maltija. Fl-istaġun 2010-11, Luqa rebħu l-promozzjoni għat-Tieni Diviżjoni. Fl-istaġun 2011-12 Luqa sfaw relegati għat-Tielet Diviżjoni. Il-laqam tat-tim huwa Saints
Qrendi FC
Storja
Aldrin Muscat wkoll jilgħab ma Qrendi FC. Huwa lagħab fil-kampjonat Premier ma Żurrieq u Sliema fejn fl-1995/96 hu lesta l-kampjonat bħala l-aqwa skorer bi 18-il gowls u rebaħ ukoll l-Premier League. Huwa lagħab ukoll ma 'diversi timijiet oħra bħall Gozo FC, ​​Qormi FC u ​​Msida Saint-Joseph FC
Luqa St. Andrew's FC
Unuri
Rebbieħa:
Qrendi FC
Storja
Plejer ieħor li jissemma huwa l-eks-teżorier tal-MFA;Norman Darmanin Demajo (id-Dede) li lagħab għal Qrendi FC u mbagħad kien trasferit lill-Valletta FC għas-somma ta 'LM 700.00 (€ 1,630.00) li kienet ikkunsidrata ħafna flus fl-70/80.
Il-klabb esperjenzaw xi problemi finanzjarji fis-sena 1995 wara li t-tim kien promoss għat-Tieni Diviżjoni bl-ebda telf. Madankollu 10 snin wara, fl-2006, Qrendi kellhom kumitat ġdid b'10 membri tax-xogħol u dedikati. Matul l-istaġun 2006/07 Qrendi FC laħqu l-play-offs, iżda naqsu milli jiġu promossi, jitilfu logħbiet kollha. Filwaqt li fl-istaġun li jmiss 2007/08,Qrendi spiċċaw fil-ħames post. Il- President attwali huwa s- sur Daniel Farrugia filwaqt li bhala kowc ghal- istagun 2013-15 kien Demis Paul Scerri.
Ħobż ta’ Vjenna
Il-ħobż ta' Vjenna huwa tip ta' ħobż magħmul minn proċess żviluppat fi Vjenna, l-Awstrija fis-seklu 19. Il-proċess ta' Vjenna juża tħin għoli ta' qamħ Ungeriż u ħmira miċ-ċerejali mgħaffeġ biex jgħolli l-ħobż.
Storja
xellug|daqsminuri| Il-Kaisersemmel jew il-Panina Imperjali Fis-seklu 19, għall-ewwel darba il-ħobż beda jiġi mgħamul biss minn ħmiret il-birra u għaġna ġdida aktar milli mit-tinsila tal-għaġna qarsa. L-ewwel eżempju magħruf ta' dan kien il-panina Imperjali "Kaiser-Semmel" (lit. Ċesari-Panina), b' fermentazzjoni ħelwa tal-forn ta' Vjenna fl-Espożizzjoni Internazzjonali ta' Pariġi tal-1867. Dawn il-panini b' fermentazzjoni ħelwa ma kellhomx il-qrusa aċiduża tipika tal-laktobaċillus u jingħad li tant kemm kien sar popolari li kien hemm domanda kbira għalih.
Qabel dan iż-żmien, il-furnara kienu jużaw ħmira mill-għaġna l-qadima, iżda skoprew li jekk iżidu l-ħin li fih tistrieħ it-tinsila qabel ma jerġa' jiżdied id-dqiq, il-ħmira tikber aktar u jkun hemm inqas produzzjoni ta' gass minħabba l-ammont kbir fin-numru ta' laktobaċillus. F' xi punt, il-furnara bdew iżidu ħmiret il-birrar, ħmiret il-birra jew ħmiret il-birra ċara, biex b' hekk il-ħobż sar aktar abjad u aktar ħelu.
Meta l-birrara bil-mod il-mod bdew jaqilbu minn ħmira li tiffermenta fil-wiċċ għal ħmira li tiffermenta fil-qiegħ (Saccharomyces pastorianus), dan wassal sabiex f' ċertu punt ikun hemm nuqqas ta' ħmiret il-birra għall-ħobż ħelu, u għalhekk ma' l-1846 ġie żvilluppat il-Proċess Vjenniż. Fl-1845 l-Assoċjazzjoni tal-Furnara Vjenniżi niedet kompetizzjoni għall-produzzjoni ta' ħmira ta' fermentazzjoni ħelwa u fl-1850 l-premju intrebaħ minn Adolf Ignaz Mautner ta' Markhof [ de ]. L-Espożizzjoni ta' Pariġi tat mertu lill-Forn ta' Vjenna fl-1867 bħala l-ewwel fid-dinja li wżat il-ħmira mgħaffġa.
Fl-espożizzjoni ġew esebiti tliet tipi ta’ prodotti moħmija mill-forn Vjenniż: il-panini Imperiali fermentati bil-ħmira ħelwa; ħobż mill-qamħ u s-segala; u ħobż mis-segala biss. Ġew ukoll esebiti varjetà kbira ta’ ħobż fancy u kejkijiet ħelwin. Il-panini Imperiali saru bi gradi ifjen ta' dqiq, ħalib u ilma fi proporzjon ta' 50:50, nofs ħmira tal-birra u nofs melħ. Ħobż ieħor mgħamul bl-istess gradi ta’ dqiq kien jinkludi l-kejkijiet tat-te, li kellhom miżjud il-butir u hemm mnejn ħallew barra l-ilma flok il-ħalib; Gipfel jew kejk Pinnacle, li juża ħalib (mingħajr ilma) u xaħam u brijoxx, magħmul bil-ħalib u zokkor.
Ħmira taċ-ċereali mgħafusa
lemin|daqsminuri| Wort bir- ragħwa fi stat ta' fermentazzjoni primarja f' birrerija moderna. Il-partijiet ta' kannella aktar skur huma residwi tal-ħops. Il-ħmira ta' Vjenna ġiet imkabbra bl-użu ta' maxx ta' qamħ, xgħir u segala bil-malt. Wara li ammont żgħir ta' ħmira titpoġġa fil-wort imkessaħ u tiddaħħal ftit arja, il-ħmira mkabbra żżomm fil-wicc. Din il-ħmira kienet tinġabar b’ ċerta attenzjoni permezz ta’ xkumar. Ilma distillat kiesaħ kien jintuża għal diversi drabi biex il-ħmira tinħasel u toqgħod sakemm tibqa' il-ħmira biss. Imbagħad, kienet tiġi msoffija u kkompressata bl-għajnuna ta' mgħafsa idrawlika.
Il-ħmira mgħafusa kienet prekursur għall-ħmira tal-furnar moderna u disponibbli kummerċjalment.
Tħin għoli Ungeriż
It-tħin għoli Ungeriż juża varjetà ta' qamħ Ungeriż iebes jew sewsien. L-imtieħen Ungeriżi kienu mgħammra kemm b' imtieħen tal-ġebel kif ukoll b' rombli tal-azzar, u kienu jużaw proċess ġdid li bla dubju kien minn ta' quddiem fit-teknoloġija ta' dak iż-żmien. Dan il-perjodu mmarka bidla minn tħin tal-ġebla mgħoddi darba jew tħin baxx b' kontenut ogħla ta' lamtu difettuż, għal dak tat-tħin tar-rombli b' veloċità u effiċjenza akbar, u tħaddim b' temperatura iktar baxxa. lemin|daqsminuri| Sett ta’ imtieħen tar-rombli Walz Il-kimiku agrikolu Eben Norton Horsford kiteb, ...il-kwalitá tad-dqiq Ungeriż...għani fid-dqiq li jżomm fit-tul b' mod straordinarju...fih aktar gluten minn varjetajiet oħra ta' qamħ... il-qamħ Ungeriz prodott mit-tħin għoli, fejn jidħlu l-purezza, il-bjuda, l-ammont li jrendi u żamma fit-tul ma jħabbata miegħu ebda qamħ ta' pajjiż iehor.... L-imtieħen ta' BudaPest, il-biċċa l-kbira mibnija u mkabbra bejn l-1865 u l-1869.. fihom 500 filliera ta' ġebel, 168 sett Walz (ta' tliet pari kull wieħed) ta' rombli ta' l-azzar. kapaċi jitħnu mal-1,000,000,000 libbra (453,000,000 kilogramm) ta' qamħ fis-sena...
Horsford osserva li dqiq mitħun għoli kien fih inqas lamtu difettuż, Meta tqabbel dan id-dqiq Nru. 0 taħt il-mikroskopju ma' dqiq komuni mitħun baxx, tispikka l-uniformitá fid-daqs tal-partiċelli ta' dan ta' l-aħħar. Jidher ukoll relativament ftit mill-partiċelli tal-latmu kien mbenġel jew imkisser. L-oriġini tat-tħin għoli dehru li kienu l-Awstrijakki. Horsford attribwixxa l-frażi tħin għoli liż-żrar ta' Vjenna, li kienu għall-bejgħ f' Berlin sa mill-1810. Il-pijunier rikonoxxut kien taħħan jismu Ignaz Paur (1778 – 1842) li sal-1810 kien mar igħix Leobersdorf. Id-domanda għal dawn iż-żrar kienet tant kbira, li l-għarbiel bl-idejn ma kienx addattat u għalhekk Paur impjega s-servizzi ta' mastrudaxxa jismu Winter biex jibni l-ewwel purifikatur middlings. Paur beda' billi l-ewwel għamel estratt tad-dqiq magħruf lokalment bħala Auszug imbagħad taħan iż-żrar tal-qamħ li kienu diġà separati għat-tieni darba.
Matul bosta deċennji, dawn it-tekniki tat-tħin għoli nfirxu fl-Ungerija, is-Sassonja, u l-Boemja, fost żoni oħra. Fl-Ungerija, l-ewwel ġie vvintat iċ-ċilindru tal-azzar jew mitħna tar-rombli, magħruf lokalment bħala l-Walzenmühle, li aktar tard ġie żvilluppat aktar. Is-settijiet ta' Waltx kienu jitħnu l-qamħ billi l-qamħ jintaħan minn diversi pari ta' rombli, fejn ir-rombli kienu jitħnu dejjem ifjen. Meta l-qamħa kien jgħaddi minn set ta' rombl għal ieħor kien jitkessaħ mill-arja u għalhekk ma kienx jisħon bħal meta kien jintaħan f' darba bejn żewġ ġebliet bħal qabel.
Fil-Pesth Walzenmühle, meta l-qamħ kien ikun ġie mibdul għal kollox fi dqiq, kien ikun għadda minn bejn 18 sa 24 par romblu. Dan il-proċess ġdid ta' tħin kiesaħ, partikolarment adattat iktar għall-qamħ iebes, x'aktarx irriżulta f'ħobż eħfef u aktar mimli bl-arja fi kwantita' akbar ta' ħami.
Ħami bil-fwar
L-innovazzjonijiet tal-proċess tal-produzzjoni tal-ħobż ta' Vjenna ħafna drabi huma mertu għall-ħami bil-fwar li jwassal għal karatteristiċi differenti tal-qoxra. Fl-1837, August Zang, mwieled l-Awstrija, fetaħ forn f' Pariġi msejħa "Boulangerie Viennoise" fejn introduċa għall-ewwel darba fi Franza l-ħami bil-fwar,  li l-proċess tiegħu kien deskritt fid-dettall fid-daħla tal-ktieb tal-Kimika Industrijali Franciza ta' l-1849 dwar il-Ħobż Vjenniż:  "il-qoxra ta' dan il-ħobż tiġi tleqq waqt il-ħami f' ambjent ta' fwar, fejn biex jikseb dan l-effett, jitpoġġa fuq l-art tal-forn munzell ta' ħuxlief imxarrab, maħsul sew minn qabel, li jipproduċi sħaba ta' fwar". Għexieren ta' snin wara, forn ieħor Vjenniż f' Pariġi introduċa l-forn tal-fwar mekkaniku, u b' hekk elimina l-ħtieġa tal-ħuxlief imxarrab, flimkien mal-ħmira mgħafusa taċ-ċereali. Ir-rapport tal-gvern tal-Istati Uniti dwar l -Espożizzjoni Universali tal-1867 jagħti dettalji dwar il-proċess użat fil-"forn Vjenniż tas-Sur Vanner", inkluż l-użu tiegħu ta' forn tal-fwar, li dak iż-żmien kien sar pjuttost popolari fi Franza: Id-dqiq Awstrijak u Ungeriż hu l-aqwa dqiq fid-dinja u jikkontribwixxi għall-aktar parti importanti għal-eċċellenża ta' ħobżu. Fil-veritá huwa juża ħmira tal-Fanta ta' Vjenna u jemmen li hi l-aħjar waħda, għalkemm jekk hix l-aħjar jew le, din il-ħmira għandha bżonn t' aktar ħarsien u kura mill-ħmira ta' l-Olanda. Il-forn tas-Sur Vanner jixbaħ il-forn żvilluppat tal-forn mekkaniku Franciż ta' Messrs Vaury & Plouin ħlief li l-art hi aktar imxaqilba. Hu jdaħħal il-fwar fil-forn waqt il-ħami, l-istess bħall-Franciżi sabiex ħobżu kollu jkun moħmi f' ambjent ta' fwar oħxon. Għalhekk is-sur Vanner jasal għar-reżultati sbieħ tiegħu kemm għax juża' materjali ta' kwalitá superjuri kif ukoll għax iħaddimhom b' attenzjoni, intelliġenza u ħila kbira. M' hemmx ebda sigriet iktar minn hekk.
Fit-teknika tal-forn tal-fwar, l-għaġina titqiegħed fil-forn taħt saqaf tal-fwar jew inkella il-forn jiġi injettat bil-fwar hekk kif il-ħobża titħabbeż. Dan iżid l-umdità fil-qalba tal-ħobż li jdewwem l-iffurmar tal-qoxra u għandu t-tendenza li jipprevjeni l-qsim. Mill-banda l-oħra dan il-ħobż għandu qoxra aktar lixxa u irqaq kif ukoll tgħamel frak ħafif u arjuż. Meta l-fwar jintefa, is-sħana niexfa tal-forn taħmi l-qoxra, u tipproduċi l-għamla karatteristika tagħha kemmxejn tqarmeċ u titfarrak. Il-ħobż ta' Vjenna huwa tipikament iffurmat bħala ħobża tawwalija, iżda jista' jiġi moħmi f' forom oħra. Bħala ħobża tawwalija, setgħet kienet l-oriġini tal-ħobż Franċiż peress li l-furnara hemmhekk ippruvaw jadottaw il-metodu tal-fwar biex jipproduċu l-bagetts tagħhom.
Xi rapporti fid-deċennji li ġew wara jindikaw li mhux il-ħobż Vjenniż kollu jiġi prodott f' forn tal-fwar. Per eżempju, Horsford, fir-rapport tiegħu tal-1875, Report on the Vienna Bread kiteb: Il-prodotti tal-forn ta' l-Awstrija fl-Espozizzjoni ta' Pariġi fl-1867 għall-produzzjoni tal-ħobż tal-kexxun, kien provdut b' arranġament bil-fwar, imma l-forn Vjenniż, fil-wirja ta' l-Esposiżżjoni ta' Vjenna għall-produzzjoni tal-panini kien forn xott.
Cagliari Calcio
Cagliari Calcio huwa klabb tal-futbol Taljan ibbażat f'Cagliari,Sardinja. Il-klabb ġie ffurmat fl-1920 u attwalment jilgħab fis-Serie A, wara li qattgħu parti kbira tas-snin riċenti l-aktar fis-Serie A u Serie B.
Huma rebħu biss l-iscudetto fl-1970, meta kienu mmexxija mill-iskorer mit-tim nazzjonali Taljan, Gigi Riva. Il-kuluri tat-tim huma blu u aħmar. L-istadju tal-klabb jesa' 16,200 li jinsab ġewwa Quartu Sant'Elena.
Cagliari saru ċampjins tas-Serie C għall-ewwel darba matul l-istaġun 1951-52, qabel l-ogħla kampjonat li kien maqsum fost l-aktar minn tim wieħed. Huma qattgħu l-1950ijiet fis-Serie B. Li tilfu l-play-off tal-promozzjoni fl-1954. Wara l-inżul is-Serie C fl-1960ijiet, Iż-żieda ta' Cagliari kienet se tkun kisba-astronomika eventwalment għall-promozzjoni għas-Serie A fl-1964.
Storja presidenzjali
Cagliari kellhom presidenti numerużi matul il-kors tal-istorja tagħhom, li wħud minnhom kienu s-sidien tal-klabb, oħrajn kienu presidenti onorarji, hawnhekk hawnlista sħiħa ta 'dawn:
Managerial history
Cagliari kellhom ħafna maniġers u l-ħarrieġa, xi staġuni huma kellhom ko-maniġers li jmexxu l-iskwadra, hawnhekk hija lista kronoloġika minnhom minn meta twaqqfet fl-1920 'il quddiem.
Titoli nazzjonali
Serie A:
Serie C / Serie C1:
Coppa Italia Serie C:
Campionato Sardo di I Divisione:
Titoli ewropej
UEFA Cup:
Marsaskala FC
Marsaskala Football Club hu klabb tal-futbol Malti ibbażat ġo Marsaskala. Il-klabb attwalment jilgħab fit-Tielet Diviżjoni.
Storja
Il-Klabb jirrappreżenta r-raħal ta' Marsaskala fin-nofsinhar ta Malta li għandu r-rata ta' nies li qed jikbru malajr fuq il-post. In-Nies huma ħerqana biex jiffurmaw klabb sportiv tar-raħal, numru ta 'residenti minn Marsaskala, notevolment Daniel Spiteri, Stephen Bell, Dr Zaid Teebi, Joseph Farrugia, Albert Spiteri assistat minn l-avukat Owen Bonnici, bnew it-tim minn nothingness. Huma aktar tard ingħaqdu magħhom Jesmond Mugliett u Dr Reuben Debono, flimkien mal-President tal-klabb.
L-ewwel staġun tal-klabb, kien diżappuntati kif spiċċaw fil-pożizzjoni ta' qabel tal-aħħar u rebħu il-premju tal-Fair Play, filwaqt li fl-istaġun ta' wara l-klabb kera lill-kowċ Alan Mifsud, li qabel kien kowċ ta' Żejtun Corinthians Dan it-tim b'nofsu mibni kiseb it-8 pożizzjoni fit-Tielet Diviżjoni Maltija.
L-istaġun 2012-2013 kien hemm it-tim kollu lest bil-ħarsa komplimenta, il-plejers u l-kumitat inklużjoni Joseph Cutajar bħala assistent kowċ. Fl-istaġun 2012-2013 Marsaskala bdew b'rebħa 3-0 fuq Victoria Hotspurs t'Għawdex fl-ewwel rawnd tal-U BET Trophy. Huma spiċċaw it-tielet fil-klassifika tat-Tielet Diviżjoni Maltija 2012–13 b'hekk ġew promossi għall-ewwel darba fit-Tieni Diviżjoni Maltija 2013–14.
Jules Rimet
Jules Rimet (twieled fl-14 ta' Ottubru 1873 – miet fis-16 ta' Ottubru 1956) kien amministratur tal-futbol Franċiż li serva bħala t-tielet President tal-FIFA bejn l-1921 u l-1954. It-33 sena f'din il-kariga tagħmlu l-iktar president li dam iservi f'dan ir-rwol. Bejn l-1919 u l-1942 hu kien ukoll President tal-Federazzjoni tal-Futbol Franċiża. Fuq l-inizjattiva tiegħu seħħet l-ewwel Tazza tad-Dinja tal-Futbol li saret fl-1930.
Żgħożija
Jules Rimet twieled fl-1873 minn Jeanne Augustine Zoé Ramondot (1850–1920) u Jean Baptiste Séraphin Rimet (1839–1921). Għall-bidu kienu jgħixu fil-komun ta' Theuley, fid-dipartiment ta' Haute-Saône fuq il-Lvant ta' Franza, qabel ma marru jgħixu Pariġi fl-1884, meta Jules kellu ħdax-il sena. Kien f'din il-belt li Rimet daq l-ewwel togħma tal-futbol milgħub mit-tfal fit-toroq u kien konvint bil-benefiċċji li l-isport joffri fl-edukazzjoni fiżika u fil-morali taż-żgħażagħ. Hu laħaq avukat u fl-1898 waqqaf rivista Kristjana, Repubblikana u Demokratika, La Revue. Minbarra l-futbol, Rimet kien jiddedika ħinu wkoll għall-poeżija, il-letteratura u l-mużika.
Futbol
Fil-21 ta' Frar 1897, ta' 23 sena, Rimet beda klabb sportiv bl-isem ta' Red Star li kellu l-ideali ta' Rimet, fosthom li ma jkunx hemm diskrimnazzjoni skont il-klassi soċjali tal-membri. Il-futbol kien l-ewwel sport milgħub f'dan il-klabb. Oriġinarjament is-sede kienet f'Pariġi, qrib it-Torri Eiffel, però l-klabb biddel postu numru ta' drabi. Rimet daħal jagħmel parti mill-amministrazzjoni tal-Union des sociétés françaises de sports athlétiques (USFSA) li fl-1904 ħadem sehem fil-fundazzjoni tal-FIFA, bil-bidu jkun fil-kapitali Franċiża. Filwaqt li l-FIFA kienet qed tippjana għall-organizzazzjoni ta' kompetizzjoni dinjija, taħt il-kappa tal-FA Ingliża, Rimet kien qed jippjana għal kompetizzjoni tal-futbol fil-Logħob Olimpiku tal-1908, iddedikat għal plejers dilettanti.
Presidenza tal-Federazzjoni Franċiża u l-FIFA
Matul l-L-Ewwel Gwerra Dinjija hu serva mal-armata Franċiża fejn ġie maħtur bħala kaptan tal-kavallerija u ngħata wkoll l-Croix de Guerre. Fi tmiem il-kunflitt, fil-11 ta' April 1919, ġie elett President tal-Federazzjoni Franċiża. Sentejn wara, fl-1 ta' Marzu 1921, ġie elett President tal-FIFA. Fir-rwol tiegħu bħala president hu ħadem sabiex permezz tal-FIFA jgħaqqad il-"familja l-kbira tal-futbol" madwar id-dinja kollha. Għal din ir-raġuni, matul il-presidenza tiegħu, kien żamm lura milli jsostni l-iżvilupp ta' federazzjonijiet kontinentali, fosthom fl-Ewropa (permezz tal-UEFA), minħabba li kien jarahom bħala theddida kontra l-għaqda ta' din il-"familja". Hu beda jaħdem għall-organizzazzjoni ta' kampjonat dinji miftuħ għall-professjonisti, minkejja r-riluttanza ta' sostenituri tal-dilettantiżmu bħal Pierre de Coubertin, fundatur tal-Kumitat Olimpiku Internazzjonali.
Wara s-suċċess tal-turnej Olimpiċi tal-1924 u l-1928, Rimet ippropona kampjonat dinji taħt l-awspiċju tal-FIFA matul il-kungress ta' Amsterdam tal-1928. Dan seħħ fl-1930 meta l-Urugwaj ospitat l-ewwel edizzjoni tat-Tazza tad-Dinja. Ħafna mit-timijiet Ewropej ilmentaw bid-distanza li kellhom jivvjaġġaw u kienu Franza, il-Belġju, ir-Rumanija u l-Jugożlavja l-uniċi Ewropej li ħadu sehem. Il-kampjonat kien wieħed ta' suċċess kemm fuq livell sportiv u anke dak kummerċjali.
It-tieni edizzjoni tal-1934 ġiet trażmessa għall-ewwel darba fuq ir-radju. Din saret fl-Italja Faxxista ta' Benito Mussolini, li uża dan il-kampjonat biex jippromwovi r-reġim tiegħu; din kienet xi ħaġa li Rimet kien akkużat li injora. Fl-edizzjoni suċċessiva ġewwa Franza saret ukoll taħt sfond politiku: l-Awstrija kienet annessa mill-Ġermanja Nażista u kellha tirrifjuta milli tipparteċipa. Il-Ġermaniżi lagħbu l-ewwel logħba kontra l-Iżvizzera u taw is-salut Nażist li rċieva l-kritika.
Fl-1954, qabel il-bidu tal-ħames edizzjoni tat-Tazza tad-Dinja, Rimet irtira mill-presidenza tal-FIFA li minn 12-il membru kienet telgħet għal 85, u sar president onorarju. L-isforzi tiegħu matul is-snin wasslu sabiex jiġi nominat għall-Premju Nobel għall-Paċi tal-1956, però l-ġurija rrifjutat u l-premju ma ngħata lil ħadd.
L-aħħar snin u legat
thumb|200px|Place Jules-Rimet, pjazza imsemmiha wara Jules Rumet Rimet miet fis-16 ta' Ottubru 1956 f'Suresnes fi Franza, jumejn wara għeluq it-83 sena u hu midfun fis-Cimetière parisien de Bagneux.
Fl-1946, it-trofew tat-Tazza tad-Dinja, li kienet statwa tad-deheb skolpita minn Abel Lafleur, ġiet imsemmiha bħala t-Trofew Jules Rimet ad unur tiegħu. Mill-1930 sal-1970, it-timijiet nazzjonali rebbieħa tat-Tazza tad-Dinja kienu jżommu t-trofew għall-erba' snin ta' wara. Kien biss fl-1970, wara t-tielet rebħa tal-Brażil, li huma rċevew it-trofew b'mod permanenti.
Fl-1998, fl-okkażjoni tat-Tazza tad-Dinja tal-1998 li saret fi Franza, f'Pariġi ssemmiet pjazza wara Jules Rimet, qrib l-istadju tal-Parc des Princes. Matul it-Tazza tad-Dinja tal-2006, madwar ħamsin sena wara l-mewt ta' Rimet, ix-xarabank uffiċjali tat-tim nazzjonali Franċiż kien juri l-kliem: Liberté, Égalité, Jules Rimet. Fil-komun fejn twieled, fi Theuley, tinsab statwa ta' Rimet f'nofs kaxxa tal-penalty.
San Gejtanu
thumb|lemin|250px|[[Giambattista Tiepolo, San Gejtanu]] San Gejtanu (Vicenza, 1 ta' Ottubru 1480 – Napli, 7 ta' Awwissu 1547) kien saċerdot qaddis Taljan, fundatur tat-Teatini. Hu hu magħruf bħala l-Qaddis tal-Providenza.
Tfulija
Bin Gasparo u Maria da Porto, Gejtanu kien ġej minn familja sinjura u nobbli. Tilef lil missieru meta kellu biss sentejn għax missieru kien kmandant tal-armata u ntlaqat minn balla li qatlitu. Minn meta kien għadu żgħir kien iħobb jgħin lill-foqra. Imma ziju tiegħu ma kienx jieħu pjaċir meta kien jarah jitħallat mal-foqra. Jingħad li darba kien ħiereġ b'pakkett ikel mid-dar biex jagħtih lill-foqra. Zijuh staqsieh x'fih u Gejtanu dak il-ħin wieġbu li fih fjuri għax beża'. U meta zijuh fetaħulu Alla ppermetta li vera jsib fjuri.
Vokazzjoni
Fl-1504, meta kellu 24 sena rċieva d-Dottorat fil-Liġi mill-Universita' ta' Padova, imma qatt ma prattika ta' avukat. Iżda beda jħoss li għandu jservi lil Alla iktar mill-qrib. Fl-1506 mar Ruma. Hemm daħal fil-Konfraternita tal-Imħabba Divina li għenitu ħafna biex jissaħħaħ fis-sejħa għas-saċerdozju. Sar qassis fl-1516 minkejja t-tfixkil li sab minn ommu. Fl-1518 mar Vicenza biex jassisti lil ommu li kienet qed tmut, u wara li amministralha s-sagramenti mietet f'idejh.
F'Vicenza sar membru tal-Oratorju ta' San Ġirolmu, u ntefa' b'ruħu u b'ġismu jdur bil-morda inkurabbli. Fl-1520 mar Verona fejn waqqaf Oratorju simili. Wara ħames xhur mar Venezja fejn beda jaħdem fi sptar ġdid tal-belt, u tant ħadem fih li kien meqjus bħala l-fundatur ewlieni tiegħu.
Huwa ta l-enerġija kollha tiegħu, il-ħin kollu tiegħu, l-intelliġenza tiegħu, u l-ġid tiegħu biex jgħin lill-foqra ta' pajjiżu. San Gejtanu kien iħeġġeġ nies tajba li kellhom il-flus sabiex huma wkoll jiftħu djar għall-imwarrbin, foqra, u persuni bi bżonnijiet speċjali. Ħadem bis-sħiħ għal dawk li jinqabdu fl-użura, għall-morda, għax-xebbiet tat-triq, għall-ħabsin, u kontra l-iskjavitù.
Id-Devozzjoni Marjana
Nhar il-Milied tal-1517, meta kien qed jitlob fil-Bażilika ta' Santa Maria Maggiore f'Ruma, kellu viżjoni tal-Madonna li tatu fi ħdanu lil binha l-Bambin Ġesù. Hu kellu x-xorti li jerġa' jgħaddi minn din l-esperjenza fil-festa tal-Epifanija u taċ-Ċirkunċiżjoni ta' Ġesù Kristu. Ħafna drabi 'l San Gejtanu fl-ikonografija u fl-istatwi jiġi rrappreżentat għarkupptejh jirċievi lil Bambin Ġesù mingħand Sidtna Marija Santissima
It-Teatini
Fl-1523 telaq minn Venezja u mar Ruma. Flimkien ma' Ġwann Pietru Carafa li wara sar il-Papa Pawlu IV, u żewġ qassisin oħra, waqqaf it-Teatini, Kjeriċi Regolari, jiġifieri saċerdoti li jgħixu flimkien taħt regola. bl-għan li jieħdu ħsieb il-morda, iħeġġu n-nies għall-konverżjoni u biex iħeġġuhom jersqu lejn l-Ewkaristija. Bħala l-ewwel Superjur Ġenerali ntgħażel Carafa li qabel kien Isqof ta' Chieti, bil-latin Theate. Minn hawn ġej l-isem “Teatini”. Carafa kien irriżenja minn Isqof biex sata' jingħaqad ma Gejtanu. San Gejtanu ma għamel l-ebda regola għat-Teatini. L-unika regola li tagħhom kienet li iwettqu fil-prattika l-Evanġelju. Il-patruna ewlenija tat-Teatini magħżula minn Gejtanu stess hija Marija Immakulata Kunċizzjoni.
Meta fl-1527, Karlu V għamel straġi minn Ruma, it-Teatini, li darhom kienet ġiet imħarrbta, kellhom jaħarbu, u marru Venezja.
Fl-1530, Gejtanu ntgħażel Superjur wara Carafa, u dam it-tliet snin taż-żmien tiegħu. Warajh reġa' ntgħażel Carafa.
F'Napli
Fl-1543 kien qiegħed Napli, u biex jgħin lill-foqra waqqaf il-“Montes Pietatis”, il-Bank tal-Ħniena, minn fejn il-foqra setgħu jissellfu l-flus billi jħallu xi ħaġa bħala rahan, u wara jeħduha lura. Dak li beda San Gejtanu, illum sar il-Bank ta' Napli.
Ġie kkanonizzat fl-1671 mill-Papa Klement X.
San Gejtanu huwa l-Qaddis tal-Providenza waqt li fl-Arġentina San Gejtanu huwa meqjum ukoll bħala l-Protettur tax-xogħol.
Il-Kult f'Malta
Barra din il-knisja, insibu kappella rurali f'Wied il-Għajn, iddedikata għal San Gejtanu, fl-inħawi tar-Ramla ta' San Tumas viċin it-Torri Mamo.
Qala (Għawdex)
Il-Qala hija unità amministrattiva Maltija fil-gżira ta' Għawdex. Il-popolazzjoni tar-raħal f'Settembru 2019 kienet tammonta għal 1,929 ruħ. Fil-qrib hemm Ħondoq ir-Rummien, xatt tal-baħar bis-salini u bl-għerien.
Etimoloġija
L-isem tar-raħal "Qala" joriġina mill-Għarbi Sqalli u jfisser "port" jew "daħla".
Deskrizzjoni
Il-Qala tissemma għall-ewwel darba f'dokument tas-seklu 15 fil-Librerija tal-Vatikan. L-isem tar-raħal jirreferi għad-daħla ta' Ħondoq ir-Rummien. Huwa l-iżjed raħab fil-Lvant ta' Għawdex. L-iżvilupp tal-insedjament attwali beda fit-tieni nofs tas-seklu 17.
Għajr għal xi daħliet kennija oħra bħal Ħondoq ir-Rummien, ix-xatt tal-Qala huwa tal-blat jaqta' ħafna. Fost l-għerien tal-baħar tul il-kosta hemm Għar Minka, li huwa aċċessibbli bid-dgħajsa biss.
Ir-raħal tal-Qala huwa l-iżjed wieħed imbiegħed mill-belt kapitali ta' Għawdex, ir-Rabat, u huwa l-eqreb għall-bqija tal-arċipelagu Malti. L-istemma tar-raħal fiha dgħajsa Għawdxija tbaħħar f'baħar imqalleb. Il-knisja parrokkjali tar-raħal hija ddedikata lil San Ġużepp, il-patrun tar-raħal, u nbniet minn Dun Gużepp Diacono bejn l-1882 u l-1889. L-istil tagħha huwa Barokk bħal ħafna knejjes oħra tal-gżira. Ir-raħal tal-Qala sar parroċċa fit-3 ta' Frar 1872, u sal-1889 il-knisja parrokkjali kienet dik tal-Kunċizzjoni Immakulata tal-Madonna. L-ewwel ġebla tal-parroċċa ta' San Ġużepp tpoġġiet fid-19 ta' Marzu 1882 u l-knisja ġiet ikkonsagrata fit-8 ta' Mejju 1904.
Fost is-siti ta' interess storiku fil-Qala u fl-inħawi hemm is-salini, mitħna ppreservata sew u xi fdalijiet preistoriċi. Wieħed jista' jsib eżempji ta' cart ruts, li huma trinek paralleli mħaffrin fil-blat, li jestendu għal iktar minn 180 metru (590 pied) u huma fost l-itwal f'Għawdex.
Grupp tal-Logħob tan-Nar tal-Qala
Il-Grupp tal-Logħob tan-Nar tal-Qala, li ġie stabbilit fl-1956, huwa magħmul minn voluntiera li jtellgħu l-ispettaklu tal-logħob tan-nar fil-festa kull sena.
Qala St. Joseph F.C.
Il-klabb tal-futbol Qala St. Joseph F.C. ġie stabbilit fl-1968 u kien imsemmi għall-patrun tar-raħal San Ġużepp qabel ma nbidel l-isem għal Qala Saints F.C. It-tim jilgħab fil-Lig tal-Futbol ta' Għawdex.
Grupp Folkloristiku tal-Menħir tal-Qala
Il-Grupp Folkloristiku tal-Menħir tal-Qala ilu jippromwovi l-kultura u l-folklor lokali mill-2003 u pparteċipa f'avvenimenti u f'attivitajiet lokali, nazzjonali u internazzjonali, inkluż fis-Slovenja, fl-Italja, fis-Serbja, fiċ-Ċekja u fil-Greċja, marbuta mal-kant, maż-żfin u mal-kostumi tradizzjonali.
Ite Ad Joseph
Il-Banda Ite ad Joseph hija l-banda uffiċjali tar-raħal tal-Qala u waħda minn ħdax-il banda ta' Għawdex. Għandha madwar 35 membru regolari tal-banda u għadd simili ta' studenti tal-mużika li jdoqqu fiha. Il-banda ħarġet żewġ CDs, fl-2001 u fl-2004, u daqqet f'irħula Maltin oħra kif ukoll fl-Italja, fil-Greċja u fl-Iżvezja.
Festa ta' San Ġużepp (il-patrun tal-Qala)
Il-festa tal-Qala fl-ewwel Ħadd ta' Awwissu hija ddedikata lill-qaddis patrun tar-raħal, San Ġużepp. Il-knisja parrokkjali ġiet iddedikata wkoll lil San Ġużepp u ġiet iddisinjata minn Dun Gużepp Diacono u nbniet bejn l-1882 u l-1889. L-ewwel ġebla tpoġġiet fid-19 ta' Marzu 1882 u l-knisja ġiet ikkonsagrata fit-8 ta' Mejju 1904. Il-parroċċa saret arċipresbiterali fl-1965.
Ir-raħal tal-Qala ċċelebra l-ewwel festa tiegħu ta' San Ġużepp fis-27 ta' April 1890. Il-band tar-raħal, Ite ad Joseph, iddoqq fil-marċi u tagħmel kunċerti matul il-ġimgħa tal-festa.
Festival Folkloristiku Internazzjonali
Dan il-festival ta' erbat ijiem jiċċelebra l-mużika, il-kant u ż-żfin folkloristiċi tradizzjonali lokali u barranin. Isiru spettakli kemm minn gruppi folklorisitiċi u baned lokali kif ukoll barranin.
Ġemellaġġ
Il-Qala hija ġemellata ma':
Awwissu
Awwissu huwa t-tmien xahar tas-sena fil-kalendarju Gregorjan u huwa wieħed mis-seba' xhur Gregorjani li fihom 31 jum. Awwissu jibda, astroloġikament, bix-xemx fis-simbolu tal-Iljun u jispiċċa fis-simbolu tal-Verġni. Astronomikament, ix-xemx tibda fil-kostellazzjoni tal-Qabru u tispiċċa fil-kostellazzjoni tal-Iljun.
Dan ix-xahar kien oriġinarjament imsejjaħ Sextilis bil-Latin, minħabba li dan kien is-sitt xahar fil-kalendarju antik Ruman, li kien jibda f'Marzu madwar is-sena 750 QK taħt Romulus. Dan sar it-tmien xahar, jew minħabba li Jannar u Frar ġew miżjuda fil-bidu tas-sena mir-Re Numa Pompilius madwar is-sena 700 QK, jew meta dawn iż-żewġ xhur tmexxew mill-aħħar għall-bidu tas-sena mid-decemviri madwar is-sena 450 QK. Dan kien imsemmi għal Awgustu fis-sena 8 QK billi bosta ġrajjiet importanti li għenuh biex jikseb il-poter, li laħqu l-quċċata fir-rebħa ta' Lixandra, ġraw f'dan ix-xahar. Awwissu oriġinarjament kellu 29 ġurnata fil-kalendarju tar-Repubblika Rumana. Awgustu ħa jumejn minn Frar u tahom lil Awwissu meta x-xahar Sextilis ġie msemmi għalih. 180px|thumb|Awwissu, illustrazzjoni minn Très riches heures du duc de Berry
Fi snin komuni, l-ebda xahar ieħor ma jibda fl-istess ġurnata tal-ġimgħa bħal Awwissu. Madanakollu, fi snin biżestili, Frar jibda fl-istess ġurnata tal-ġimgħa
Egon Schiele
Egon Schiele (twieled fit-12 ta' Ġunju 1890 – miet fil-31 ta' Ottubru 1918) kien pittur figurattiv importanti Awstrijak tas-seklu 20. Il-pitturi u d-disinji tiegħu magħrufa għall-intensità, mimlija forom u figuri mibrumin u mgħawġin, jagħmluh wieħed mill-aqwa esponenti tal-Espressjoniżmu. Minħabba din l-intensità f'xogħlu u l-mewt bikrija tiegħu, fl-immaġinazzjoni tal-poplu sar jissimbolizza "l-artista ttormentat". Schiele pinġa xi mitt ritratt tiegħu nnifsu.
Edukazzjoni
Egon Schiele twieled Tulln fuq id-Danubu. Missieru, Adolf, kien jaħdem mal-Ferroviji Statali Awstrijaċi bħala kap tal-istazzjon; ommu, Marie, kienet minn Krumau fil-Boemja. Meta kien tifel kien imur l-iskola mmexxija minn Stift Klosterneuburg fejn dak li kien jgħallmu l-arti, K.L. Strauch, induna bit-talent artistiku tiegħu u nkoraġġih ħafna.
Meta Schiele kellu 15-il sena, missieru miet u kien jieħu ħsiebu zijuh (ħu ommu), Leopold Czihaczec, li kien inkwitat ħafna bin-nuqqas ta' interess ta' Schiele fl-iskola, imma fl-istess ħin induna bil-passjoni u talent li kellu għall-arti. Fl-1906 Schiele daħal il- Kunstgewerbeschule (l-iSkola ta' l-Arti u l-Artiġġjanat ), Vjenna, fejn Gustav Klimt kien studja. Fl-ewwel sena hemm, Schiele ntbagħat l-Akademie der Bildenden Künste, Vjenna, akkademja iżjed tradizzjonali, fuq l-insistenza ta' xi membri tal-fakultà. Hemm studja il-pittura u d-disin, imma l-konservatoriżmu tal-iskola xebbgħu u telaq fl-1909. thumb|right|210px| Awtoritratt ta' Egon Schiele
L-ewwel wirjiet
Fl-1907, Schiele sar jaf 'il Gustav Klimt. Klimt kien jgħin l-artisti żagħżagħ b'ġenerożità kbira u ħa interess speċjali f'Schiele minħabba t-talent li ra fih u kien jixtri d-disinji tiegħu, ipartat x'uhud ma' tiegħu stess, isiblu l-mudelli u jintroduċih ma' nies li kienu interessati jixtru x-xogħol tiegħu. Introduċa 'l Schiele wkoll mal-"Wiener Werkstätte", il-grupp tal-arti u l-artiġġjanat li kellu x'jaqsam mas-Seċessjoni Vjenniża. Fl-1908 Schiele kellu l-ewwel wirja f'Klosterneuburg. Is-sena ta' wara ħalla l-Akkademja, meta spiċċa t-tielet sena u ma' xi studenti mxebbgħin bħalu, waqqaf il- "Neukunstgruppe" (Grupp tal-Arti l-Ġdida). Fl-istess sena, 1909, Klimt stieden 'il Schiele biex juri xi xogħol tiegħu fil-Kunstschau ta' Vjenna, fejn kien hemm pitturi ta' Edvard Munch, Jan Toorop u Vincent van Gogh fost oħrajn. F'dawn ix-xogħlijiet l-istil tiegħu, ħieles mill-irbit tar-regoli riġidi u l-konvenzjonijiet tal-akkademja, kien diġà sar espressjonista. Ma' ġenb ritratti ta' ħbiebu u tiegħu stess, wera pitturi li fihom irrappreżenta l-fiżiċità tal-ġisem permezz ta' tagħwiġ aggressiv tal-figuri. Schiele beda jesplora mhux biss il-forma umana imma wkoll is-sesswalità umana li b'din id-distorsjoni tal-forom għamilha ossessjoni erotika u taha tensjoni mimlija emozzjoni qawwija. Schiele uża linja taqta' u inċisiva biex jesprimi t-turmenti tiegħu. Il-kulur f'idejh kiseb valur awtonomu, mhux naturalistiku imma ħadrani, b'riżultati partikularment effikaċi fin-numru kbir ta' akkwarelli u disinji ta' tensjoni alluċinata.
Ħafna nies sabu l-frankezza tax-xogħol tiegħu allarmanti.
Kontroversja
Fl-1911, Schiele ltaqa' ma' tfajla ta' sbatax-il sena, Valerie (Wally) Neuzil. Din marret toqgħod miegħu Vjenna u qagħditlu mudella għall-pitturi l-iżjed impressjonanti. Ma tantx nafu fuqha ħlief li qabel kienet timmudella għal Gustav Klimt u setgħet kienet waħda minn namrati tiegħu. Schiele u Wally riedu jaħarbu minn dak li kienu jqisuh l-ambjent magħluq ta' Vjenna u marru joqogħdu fil-belt żgħira ta' Český Krumlov (Krumau) fil-Boemja t'isfel (fejn illum hemm mużew dedikat lil Schiele). Minkejja li Schiele kien jaf xi nies, għax ommu kienet twieldet hemm, il-mod kif kienu jgħixu qajjem ħafna għagħa fost ir-reżidenti u dawn ġegħluhom iħallu l-belt.
Fl-1914 Schiele ltaqa' ma' Edith Harms li kienet toqgħod fl-istess triq faċċata tal-istudju u li kienet it-tifla ta' mastru-ċavettier. Is-sena ta' wara telaq 'il Wally u tgħarras ‘l Edith u minkejja xi oppożizzjoni mill-familja tagħha, iżżewiġha f'Ġunju ta' 1915.
Il-Gwerra
L-Ewwel Gwerra Dinjija kienet għada sejra u tlett ijiem wara t-tieġ ta' Schiele, bagħtu għalih għas-servizz militari. L-uffiċjali tal-armata rrispettaw it-talent artistiku tiegħu u ttrattawh tajjeb. Hekk, qatt ma kellu jmur jiġġieled. Kull ma kellu x'jgħamel kien li joqgħod għassa mal-priġunieri tal-gwerra Russi u għalhekk seta' jkompli jpinġi. Fl-1917 irritorna Vjenna fejn seta' jikkonċentra fuq il-karriera tiegħu. Ix-xogħol prolifiku ta' dak iż-żmien juri l-maturità ta' artista li kellu ħakma totali fuq it-talenti tiegħu. Fl-1918 stednuh jieħu sehem fid-49 wirja tas-Seċessjoni li saret Vjenna u aċċettawlu ħamsin pittura li dendlu fis-sala prinċipali. Din l-esibizzjoni kienet suċċess kbir għal Schiele u wara l-prezzijiet tal-pitturi tiegħu għolew ħafna u kellu bosta kummissjonijiet għar-ritratti. Fl-istess sena kellu wirjiet li rnexxew ħafna ukoll, Zürich, Praga u Dresden.
Schiele ħa parti f'bosta wirjiet ta' gruppi, fosthom dawk tal-Neukunstgruppe f'Praga fl-1910, Budapest, is-Sonderbund u Kolonja fl-1912 u bosta esibizzjonijiet Seċessjonisti f'Munich mill-1911 ‘l hemm. Fl-1913, il-Galerie Hans Goltz, Munich, tellgħet l-ewwel wirja ta' Schiele waħdu. Esibizzjoni oħra ta' Schiele waħdu saret Pariġi fl-1914.
Fir-rebbiegħa ta' l-1918, l-influwenza Spanjola, li biha mietu iżjed minn 20 miljun ruħ fl-Ewropa, waslet Vjenna. Edith li kienet ilha tqila sitt xhur, ħaditha u mietet fit-28 ta' Ottubru. Schiele miet ukoll tlett ijiem biss wara martu; kellu 28 sena. Fit-tlett ijiem bejn il-mewt ta' martu u tiegħu, Schiele ħażżeż xi ritratti tagħha; dawn kienu l-aħħar xogħlijiet tiegħu.